Source: http://republicanii.ro/sport/17556-junioarele-de-la-csm-ploiesti-mai-dezinvolte-in-fata-studentelor-clujului.html
Timestamp: 2018-10-21 03:37:39+00:00

Document:
Junioarele de la CSM Ploiesti, mai dezinvolte in fata studentelor Clujului! - Republicanii
Duminică, 21 octombrie 2018 - 6:35:57
Junioarele de la CSM Ploieşti, mai dezinvolte în faţa „studentelor” Clujului!
Pentru junioarele de la CSM Ploieşti, astăzi a venit şi al treilea meci disputat în Liga Naţională, fiind evident că le este mai uşor să joace în Sala „Olimpia” şi în faţa unor adversare mai apropiate de ele, ca vârstă. Având în faţă o formaţie clujeană care se ştie că se bazează pe mai multe jucătoare tinere, elevele lui Daniel Gheorghe s-au simţit mai în largul lor şi au reuşit, una peste alta, cel mai strâns scor de la debutul în primul eşalon: 19-34 (8-19).
Debutul de meci a fost chiar încurajator, pentru că, deşi Carmen Amariei a început cu „piesele grele”, Munteanu în poartă, Laslo, Chintoan, Alla Sheiko sau Laura Popa în câmp, CSM-ul a stat aproape în primele 13 minute de joc. Cu Cristina Mititelu inspirată între buturi, cea poreclită „Şosetă” adunând rapid 4 intervenţii salvatoare, ploieştencele au jucat cu tupeu şi au condus cu 1-0 şi 4-3, adversarele fiind, chiar, surprinse de dezinvoltura arătată de Anisa Şerban şi colegele sale.
Normal, din momentul în care oaspetele au început să tureze motoarele, tabela s-a „răsturnat” şi, de la 5-6 (minutul 13), s-a făcut 5-9 (15). Până la pauză, ecartul a crescut la 11 goluri (8-19), pentru ca, în repriza secundă, să asistăm la un joc destul de echilibrat, în condiţiile în care şi Carmen Amariei a folosit toate jucătoarele care au făcut deplasarea. Partea secundă a avut un „parţial” de 11-15, onorabil dacă ţinem cont de diferenţa de vârstă şi de experienţă dintre componentele celor două formaţii, iar rezultatul consemnat la final, 19-34, este cel mai strâns reuşit de junioare în Liga Naţională.
Pentru fetele de la CSM Ploieşti urmează aproape trei săptămâni de pauză în Liga Naţională, următoarea partidă fiind programată, în weekend-ul 14-16 octombrie, la Deva.
CSM Ploieşti – Universitatea Cluj 19-34 (8-19)
Sala: „Olimpia”. Spectatori: 200.
CSM Ploieşti: Mititelu – I. Dragnea (2 goluri), B. Ionescu (4, 3 din „7 metri”), Gros, Mihart (3), State (1), B. Marin (7). Au mai jucat: A. Dumitru – A. Şerban (2 goluri) Fulgeanu. Antrenor: Daniel Gheorghe.
Universitatea: I. Munteanu – Boian (2 goluri), Sheiko (9), L. Popa (2), Chintoan, Laslo (2), Vălean (2). Au mai evoluat: Enache, Prodan – Tetean (5 goluri), Severin (2, 1 din „7 metri”), Bokaric (3), Puiu (3, 2 din „7 metri”), Vasiliu (2), Tamaş (1), Florean (1). Antrenor: Carmen Amariei.
Arbitri: Ionuţ Cazan şi Gesur Suliman (ambii din Constanţa).
Observator FRH: Doru Dordea (Sibiu).
Statisticile partidei
Lovituri de la „7 metri”: 4/1 ratată (Fulgeanu) – 5/2 ratate (Florean, Tamaş).
Eliminări „2 minute”: 5 (B. Ionescu, State, Gros – 2, B. Marin) – 5 (Chintoan, Bokaric, Laslo, Florean, Severin).
(257 vizualizări)
Marius Petre va arbitra meciul Petrolul Ploieşti - Unirea Cocorăştii Colţ!
Comisia Judeţeană de Arbitri a stabilit brigăzile care vor oficia la meciurile etapei a VIII-a a Ligii A Prahova, programată să se dispute în acest weekend. Partida dintre Petrolul Ploieşti şi Unirea Cocorăştii Colţ, ce se va disputa pe arena „Ilie Oană”, mâine, de la ora 16.00, a fost...
Vezi condiţiile de acces la meciul CS Păuleşti - Petrolul ’52, de duminică!
Petrolul ’52 va debuta în Liga A Prahova duminică, la Păuleşti, vizita „lupilor” dându-le mari bătăi de cap oficialilor grupării gazdă atât din punct de vedere sportiv, cât şi organizatoric. Fotbalistic vorbind, gazdele meciului de la finalul acestei săptămâni se confruntă cu destule probleme...
Echipa de handbal feminin a CSM Ploieşti, acceptată în Cupa EHF!
Site-ul oficial al Clubului Sportivi Municipal Ploieşti anunţă că echipa de handbal feminin a clubului a fost acceptată în Cupa EHF, a doua competiţie europeană intercluburi! Federaţia Europeană de Handbal a făcut, astăzi, publică lista formaţiilor acceptate în sezonul 2016-2017 al Cupei...
Vezi ce a spus astăzi Primarul Adrian Dobre pe tema „mărcilor Petrolul”!
Aşa cum era de aşteptat, Primarul Ploieştiului, Adrian Dobre, a vorbit în această dimineaţă, în conferinţa de presă organizată săptămânal, despre mărcile Petrolul. Iată ce a spus edilul: „S-a propus iniţial această soluţie prin care noi dădeam folosinţa mărcii respective către singura...

References: CSM 
 CSM 
 CSM 
 CSM 

CSM 

CSM 
 CSM